આણંદ: આણંદ શહેરમાં 80 ફૂટના રોડ સ્થિત વિશાલ પાર્કમાં હેમીલભાઈ ભાવિનભાઈ પટેલ રહે છે. જેમની વિદ્યાનગર સ્થિત ખેતલા આપા ટી સ્ટોલની માલિકી ધરાવતા રામસીંગ ઉર્ફે ગોવિંદ અને મેહુલ નાનુ ભરવાડ સાથે ટી સ્ટોલમાં ભાગીદારી હતી. તેમની રૂા. 52.50 લાખની કિંમતની રેંજ ઓવર ઈ વોક લક્ઝુરીયસ કાર ગત 28મી ઓગસ્ટના રોજ બંને શખ્સ ત્રણ દિવસ માટે બહારગામ જવાનું છે તેમ કહીને લઈ ગયા હતા. જોકે, આ વાતને બેથી અઢી માસનો સમય થવા આવ્યો હોવા છતાં પણ તેમણે હેમિલભાઈની કાર પરત નહી આપી વિશ્વાસઘાત તેમજ છેતરપિંડી કરી હતી.